ຜູ້ນຳ ຝ່າຍຄ້ານ ຣັດເຊຍ ຖືກຕັດສິນ ຈຳຄຸກ ຍ້ອນປະທ້ວງ ຜິດກົດໝາຍ
ສານຣັດເຊຍ ໄດ້ຕັດສິນລົງໂທດ ທ່ານ Alexie Navalny ໃຫ້ຕິດຄຸກ 15 ວັນ ທີ່ຂັດຂືນ ການຈັບກຸມ ຂອງ ຕຳຫຼວດ ກ່າວວ່າ ທ່ານທຳການປະທ້ວງ ຜິດກົດໝາຍ
ສານຣັດເຊຍໄດ້ຕັດສິນລົງໂທດ ທ່ານ Alexie Navalny ຜູ້ນຳຝ່າຍຄ້ານ ແລະຜູ້ຂຽນ ບົດ ຄວາມທາງອິນເຕີແນ໊ຕ ຫຼື blogger ທີ່ຕໍ່ຕ້ານການສໍ້ລາດບັງຫຼວງ ໃນວັນຈັນວານນີ້ ໃຫ້ຕິດຄຸກ 15 ວັນ ທີ່ຂັດຂືນການຈັບກຸມຂອງຕຳຫຼວດ ແລະປັບໃໝ ໃນຈຳນວນເງິນ 20 ພັນ ຣູໂບສ ປະມານ 350 ໂດລາ ໃນຖານທີ່ຈັດການໂຄງການ ທີ່ເຈົ້າໜ້າທີ່ກ່າວວ່າ ທຳການປະທ້ວງຢ່າງຜິດກົດໝາຍ ໃນນະຄອນ ມົສກູ ທ່ານ Navalny ໄດ້ປະຕິເສດຕໍ່ ການກ່າວອ້າງຂອງເຈົ້າໜ້າທີ່ວ່າ ການປະທ້ວງ ໃນຕອນບ່າຍຂອງວັນອາທິດ ຜ່ານມານີ້ວ່າ ຊຶ່ງເປັນສ່ວນນຶ່ງຂອງການປະທ້ວງທີ່ໃຫຍ່ ສຸດຂອງການປະທ້ວງຕໍ່ຕ້ານລັດຖະບານໃນຮອບຫຼາຍໆປີ ນັ້ນວ່າ ຜິດກົດໝາຍ ຊຶ່ງນັ້ນແມ່ນການກ່າວອ້າງຄຳເວົ້າຂອງທ່ານ Navalny ອີງຕາມລາຍງານຂອງອົງການຂ່າວ TASS ຂອງ ທາງຣັດເຊຍ ໂຄສົກຂອງວັງເຄຣັມລິນ ທ່ານ Dmitry Peskov ໄດ້ກ່າວໃນວັນຈັນວານນີ້ວ່າ ເຈົ້າໜ້າທີ່ ມົສກູ ໄດ້ສະເໜີໃຫ້ສອງສະຖານທີ່ ເພື່ອທຳການປະທ້ວງ ອິງຕາມອົງການຂ່າວ Inter- fax ທ່ານໄດ້ ກ່າວວ່າ